Diari Oficial de la Generalitat Valenciana


Sumari del DOGV 8139, del 02-10-2017 (2017/8242)

RESOLUCIÓ de 28 d'agost de 2017, de la Direcció General de Medi Natural i d'Avaluació Ambiental, per la qual s'ordena la publicació dels informes ambientals i territorials estratègics corresponents als expedients 10/17-EAE Almudaina i 23/17-EAE Mislata.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8139

Data del DOGV
:   02-10-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/8242


Data del document
:   28-08-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * impacte ambiental

RESOLUCIÓ de 28 d'agost de 2017, de la Direcció General de Medi Natural i d'Avaluació Ambiental, per la qual s'ordena la publicació dels informes ambientals i territorials estratègics corresponents als expedients 10/17-EAE Almudaina i 23/17-EAE Mislata. [2017/8242]  
De conformitat amb l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, que estableix la publicació en el Diari Oficial de la Generalitat Valenciana de l'informe ambiental i territorial estratègic, resolc:  
Publicar en el Diari Oficial de la Generalitat Valenciana els informes ambientals i territorials estratègics corresponents als expedients 10/17-EAE Almudaina i 23/17-EAE Mislata.  
  
«Informe ambiental i territorial estratègic  
Tràmit: avaluació ambiental del pla especial de protecció de la Torre d'Almudaina.  
Promotor: Ajuntament d'Almudaina.  
  
Autoritat substantiva: Ajuntament d'Almudaina i CTU d'Alacant.  
Localització: terme municipal d'Almudaina (Alacant).  
Expedient: 10-17-EAE.  
  
La Comissió d'Avaluació Ambiental, en la sessió celebrada el 27 de juliol de 2017, va adoptar l'acord següent:  
Vista la proposta de l'informe ambiental i territorial estratègic del pla especial de protecció de la Torre d'Almudaina, en els termes següents:  
En data 3 de febrer de 2017 té entrada en el Servei d'Avaluació Ambiental Estratègica, una sol·licitud d'inici de l'avaluació ambiental de l'expedient de pla especial de protecció de la Torre d'Almudaina del municipi d'Almudaina (Alacant), en els termes prevists en la Llei 5/2014, de 25 de juliol, d'ordenació del territori, urbanisme i paisatge de la comunitat valenciana (LOTUP).  
  
1. Documentació aportada  
El 3 de febrer de 2017 l'Ajuntament d'Almudaina, remet una còpia digital i en paper, de l'expedient de pla especial de protecció de la Torre d'Almudaina, amb què sol·licita l'inici del procediment d'avaluació ambiental d'aquest.  
La documentació presentada, en format de paper i digital, de data de redacció abril de 2016, consta de:  
- Esborrany del pla especial de protecció de la Torre d'Almudaina  
  
- Document inicial estratègic  
  
2. Model territorial vigent  
2.1. Informació territorial. El municipi d'Almudaina pertany a la comarca d'El Comtat, situada en el sector nord de la província d'Alacant i dista 78 quilòmetres de la capital provincial. Comprén una superfície de 8,82 km², i la seua població, a 1 de gener de 2016, és de 119 habitants (dada INE). Limita pel nord-est amb el municipi de Planes, al sud-sud-est amb Millena i Balons i a l'oest amb Benillup i Benimarfull.  
  
Les principals infraestructures de comunicació corresponen a les carreteres CV-708 i CV-710, que comuniquen el nucli urbà amb les poblacions veïnes de Planes (nord-est), Benillup (sud-oest) i Benimarfull (nord-oest).  
El terme es troba situat en el vessant nord de la serra d'Almudaina, en el marge dret del riu Serpis i s'obri a la vall de Planes des d'una posició privilegiada, que li ofereix una extensa panoràmica del paisatge. El nucli urbà se situa en la falda de la serra, el seu creixement està condicionat fonamentalment per l'orografia de l'entorn i el traçat de la CV-708. El principal sector econòmic es troba vinculat a l'agricultura de secà, i destaquen els cirerers, les oliveres i els nispros.  
2.2. Planejament vigent. El planejament municipal vigent consisteix en un Projecte de Delimitació del Sòl Urbà aprovat definitivament per l'Acord de la Comissió Territorial d'Urbanisme d'Alacant de 25 de setembre de 1986. Entre les normes urbanístiques de l'esmentat planejament no se n'estableix cap d'específica per a la torre medieval, que es troba regulada per les normes relatives a l'àrea 1a, nucli tradicional.  
  
  
3. Descripció de la proposta  
3.1. Objecte i justificació. La Llei 4/1998, d'11 de juny, de la Generalitat, del patrimoni cultural valencià (LPCV) especifica en l'article 34 l'exigència de redacció d'un pla especial de protecció dels béns immobles d'interés cultural (BIC) fins que s'incloguen com a integrants de l'ordenació estructural dins del Pla General.  
La Torre d'Almudaina és un BIC inscrit en el Registre de Béns Immobles del Ministeri d'Educació, Cultura i Esport amb el codi YJ-89-2994384-03962 i en el Registre de BIC de la Comunitat Valenciana amb el codi 11.53.844-176. La Torre se situa en el nucli urbà en el seu límit amb sòl no urbanitzable i en altura, i és visible des d'un ampli entorn. Actualment ha sigut rehabilitada per la qual cosa es tracta de garantir-ne la conservació i la preservació de les visuals des d'aquesta i cap a aquesta.  
La Torre és una construcció de caràcter defensiu, talaia per a l'observació del territori i nuc de comunicació i enllaç de transmissió a altres enclavaments. L'origen de la construcció és d'època islàmica, datat en el període almohade (segles XII-XIII). Presenta planta quadrada, de 6,30 m de costat en l'exterior, amb un volum prismàtic recte, conserva uns 13,50 m d'alçada, on no s'observa talús en cap de les cares ni arestes. La Torre ha sigut objecte de restauració entre els anys de 2007 a 2009.  
L'objectiu del pla especial és el de delimitar l'entorn de protecció del monument, amb l'establiment de les normes de protecció, la regulació amb detall dels requisits a què han de subjectar-se els actes d'edificació i ús del sòl i les activitats que afecten l'immoble i el seu entorn de protecció, segons s'especifica en l'article 39.1 de la LPCV. L'actuació sobre l'entorn resulta de gran interés ja que es tracta d'un element d'important rellevància històrica per a la població que, com a element singular, complia la funció de vigilància i protecció.  
3.2. Àmbit. L'àrea objecte del pla especial se situa en el nucli urbà, concretament en l'entorn de la Torre Almudaina i comprén l'espai urbà circumdant i les parcel·les edificades en el seu entorn immediat amb algun dels seus fronts al carrer Abadia.  
«La situació de la Torre en un entorn de límit del nucli urbà tocant sòl no urbanitzable en vessant pronunciada amb àmplies vistes cap a nord-oest aconsella delimitar també una àrea d'interés visual sobre aquesta classificació de sòl que garantisca la integració de la Torre amb els possibles desenvolupaments futurs en aquest àmbit, per incorporar així les indicacions arreplegades en el Programa de protecció de les vistes cap a fites culturals i paisatgístics, inclòs en les línies d'actuació en territori i paisatge de la Conselleria d'Habitatge, Obres Públiques i Vertebració del Territori.»  
3.3. Alternatives. Respecte de les alternatives plantejades en el DIE presentat no s'especifiquen, i s'indica que:  
- ?Mantenir la situació urbanística actual, que ve regulada per les normes urbanístiques municipals (alternativa 0). Aquesta opció no té en compte que la necessitat d'un pla especial parteix de la declaració com a BIC de la Torre d'Almudaina, i amb aquesta no es compleix el que estableix l'article 39 de la Llei 4/1998, de patrimoni cultural valencià, on s'estableixen els aspectes que han de ser continguts en el pla especial a fi de garantir un entorn de protecció adequat.»  
  
- La proposta d'un pla especial de protecció, que als efectes de la seua avaluació ambiental denominarem alternativa 1, és la proposta que es desplega en la documentació presentada i que se sintetitza en els aspectes següents:  
1. El pla es redacta per exigència de la LPCV i en aquest s'estableixen les normes urbanístiques que garanteixen la compatibilitat dels usos i construccions amb el monument garantint que no es produïsquen interferències amb la visualització d'aquest.  
2. L'àmbit del PE comprén totes les parcel·les amb façana al carrer Abadia que d'est a oest pel sud afecten íntegrament l'illa on se situa l'església parroquial, part de l'illa amb façanes principals al carrer Sant Bartomeu i altres construccions a l'oest.  
En general, els fronts de façana a tots els carrers apareixen edificats amb 1, 2 o 3 plantes i tancaments de patis, i és previsible que puga produir-se la substitució d'alguna de les edificacions ja que està actualment permesa l'edificació amb 3 plantes. El límit nord és l'únic àmbit en què no hi ha edificacions ja que confronta amb sòl no urbanitzable. En l'interior de l'àmbit existeixen 3 edificacions entre mitgeres, una d'aquestes quasi adossada a la torre per un dels seus cantons, la qual es troba en mal estat i sense ús.  
4. Consultes realitzades  
Per part d'aquesta direcció general, com a òrgan ambiental, i d'acord amb el que disposa l'article 51.1 de la LOTUP, la documentació presentada s'ha sotmés a consulta a les següents administracions perquè, si ho estimen oportú, formulen suggeriments al mateix:  
  
Data de consulta Data d'informe Administració pública consultada  
14.03.2017 € Direcció Territorial d'Habitatge, Obres Públiques i Vertebració del Territori. Servei Territorial d'Urbanisme d'Alacant. STU.  
14.03.2017 13.07.2017 Conselleria d'Habitatge, Obres Públiques i Vertebració del Territori. Subdirecció General del Territori i Paisatge. PAISATGE.  
14.03.2017 22.05.2017 Conselleria d'Educació, Investigació, Cultura i Esport. Unitat de Patrimoni.  
  
  
  
Els informes rebuts es publiquen en la web www.agroambient.gva.es/eae on es pot consultar el contingut integre d'aquests  
  
5. Identificació i valoració de possibles efectes sobre el medi ambient  
D'acord amb allò que s'ha estipulat en l'article 46.3 de la LOTUP, l'òrgan ambiental i territorial ha de determinar, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de la certesa de la determinació de l'existència d'efectes significatius sobre el medi ambient, després de la consulta a les Administracions Públiques afectades a les quals es refereixen els articles 48.d I 51.1 de la LOTUP.  
5.1. Paisatge. De conformitat amb el que estableix l'article 6 de la Llei 5/2014, LOTUP, el paisatge s'integrarà en totes les polítiques sectorials que hi incidisquen i, en concret, en la planificació territorial i urbanística, i ha d'actuar com a criteri condicionant en la implantació d'usos, activitats i infraestructures, la gestió i conservació d'espais naturals i la conservació i posada en valor d'espais culturals.  
El Servei d'Infraestructura Verda i Paisatge, en data 13 de juliol de 2017, informa que el Pla proposat tindrà incidència en el paisatge, per això es requereix l'elaboració d'un estudi d'integració paisatgística, en el qual s'adopten mesures perquè el tractament de l'entorn resulte d'acord amb la contextualització historicopaisatgística del bé.  
«Aquestes mesures es concreten en una delimitació de l'entorn de protecció que afecta el sòl no urbanitzable i una regulació d'usos d'aquest entorn, d'acord amb els fins paisatgístics i visuals pretesos, amb què s'integra d'aquesta manera en la documentació amb eficàcia normativa del pla, conformement amb l'apartat j de l'annex II de la LOTUP.»  
En relació amb la normativa urbanística, indica l'esmentat informe que «en el cas del sòl no urbanitzable, es permet de manera genèrica qualsevol actuació, ja siga de planejament o d'execució de qualsevol tipus d'obra o activitat, amb l'única limitació d'una anàlisi de la seua repercussió en la percepció del monument, amb la qual podria alterar-se de manera significativa el context paisatgístic tradicional del bé.  
Per això, no es considera acceptable la realització d'edificacions o construccions en el sòl no urbanitzable inclòs en l'entorn de protecció, i s'ha d'excloure la possibilitat de dur a terme unes tals actuacions i, en tot cas les de planejament (article 2.7 de les normes urbanístiques), sinó que caldria establir les mesures per a la preservació de l'ús agrícola, de la topografia existent i dels marges de pedra seca que delimiten els bancals.»  
5.2. Patrimoni cultural. El 22 de maig de 2017 la Direcció General de Cultura i Patrimoni informa que des de la consideració del patrimoni arquitectònic i arqueològic, el document arreplega els aspectes i les determinacions que estableix la Llei 4/1998, d'11 de juny, de patrimoni cultural valencià, i s'hi avalua favorablement la proposta per a la custòdia i conservació de la torre i del seu àmbit de protecció tant el vertical com l'horitzontal.  
Des de la consideració del patrimoni etnològic, s'aconsella que es tinga en compte en les parcel·les de cultiu de l'entorn delimitat com a sòl no urbanitzable, el manteniment dels marges de pedra seca i de la utilització d'aquesta tècnica tradicional per a qualsevol reparació d'aquests amb vista a preservar la permanència de la imatge i la relació de la torre amb el seu entorn immediat.  
Conclou l'informe indicant: «s'anticipa l'informe ambiental favorable de la proposta sotmesa a consulta, que haurà d'incorporar els aspectes d'índole etnològics referits en el paràgraf antecedent.»  
5.3. Anàlisi i valoració  
Es proposa el pla especial de protecció del Bé d'Interés Cultural Torre d'Almudaina, en compliment de la legislació vigent en matèria de protecció del patrimoni cultural. L'àmbit del Pla inclou la torre i el seu entorn immediat, tant urbà com no urbanitzable, conformat aquest per una vessant abancalada amb cultius arboris de secà.  
- Diagnòstic de la situació actual del medi.  
L'àmbit del pla especial es delimita sobre terrenys de topografia en vessant moderada, en un àmbit territorial de sòls de margues d'ús principalment agrícola, però amb alguns espais de vegetació natural, fonamentalment de matoll i boscós. Els cultius predominants en l'entorn circumdant al pla especial són els fruiters de secà principalment cirerers, cultiu que junt amb el d'oliveres i ametlers caracteritza significativament el seu paisatge.  
- Descripció de l'alternativa plantejada en el Document inicial estratègic.  
El present informe ambiental i territorial estratègic (IATE) es realitza basant-se en la informació continguda en el Document inicial estratègic presentat, redactat a l'abril de 2016.  
- Aspectes fonamentals de la proposta de pla especial de protecció.  
  
La proposta se centra en el compliment de les determinacions aplicables legalment exigibles, i per a això proposa:  
  
· Distingir dos subàmbits de planejament que es corresponen amb la classificació del sòl:  
- Protecció especial - sòl urbà PE-SU  
- Protecció especial - sòl no urbanitzable PE-SNU  
· Ús en sòl urbà: es proposa el residencial unifamiliar com a ús principal, però hi estan admesos els usos terciaris com comercial, hostaler, cultural, de serveis i el de xicoteta indústria relacionada amb l'artesania.  
  
  
· Catàleg de proteccions de l'àmbit del pla: comprén els següents béns  
- C-BIC-01 Torre almohade  
- C-BRL-01 Església de Sant Bartomeu apòstol  
- C-BL-01 Casa Abadia  
  
- Valoració de la proposta  
Analitzada l'alternativa triada atenent a la documentació presentada i als informes emesos, s'observa que la proposta de pla especial formula per a l'àmbit de protecció de la Torre, el règim d'usos i intervencions en l'entorn urbà edificat,i es regulen de forma detallada els paràmetres urbanístics aplicables a les edificacions. Respecte del règim aplicable a les intervencions en el sòl no urbanitzable inclòs en el pla, en les normes urbanístiques no s'estableixen determinacions concretes, sinó que es posposa l'anàlisi de la seua repercussió al desenvolupament concret de les actuacions, i s'estableix l'obligatorietat de l'obtenció d'un informe favorable de l'Administració amb competències en matèria de patrimoni.  
La regulació proposada en les normes urbanístiques respecte de les intervencions en sòl urbà, pareix adequada per al manteniment d'unes condicions ambientals urbanes d'acord amb la presència de la Torre almohade, i així ho indica en el seu informe la Direcció General de Patrimoni. No obstant això, la falta de definició i concreció de condicionants aplicables a les intervencions en sòl no urbanitzable, fa que el règim establit per a aquest resulte insuficient; l'alteració de les condicions de les labors agrícoles o la substitució de cultius, possiblement, tindrien incidència en les condicions de percepció de la Torre des d'un ampli entorn.  
Per això es considera que per al subàmbit PE-SNU, hauria d'establir-se en la documentació amb eficàcia normativa determinacions concretes, consistents almenys en l'obligació de mantindre les pràctiques de conservació de sòl actuals (murs de contenció de pedra seca), respecte dels usos admissibles que coadjuven a la millor visualització de la Torre; així mateix, en atenció a açò últim pareix convenient ampliar l'àmbit del pla, de manera que incloga tots els terrenys compresos entre el límit urbà i la carretera CV-708, proposant directrius o recomanacions per al conjunt d'edificacions que conformen aquest límit urbà, en atenció al seu paper de teló de fons del bé d'interés cultural.  
  
Per tot això, es conclou que l'alternativa proposada no té incidència significativa en el model territorial del dit municipi, ja que es tractar d'una actuació que no modifica la classificació del sòl. No produeix increment significatiu en el consum de recursos; no suposa afectació sobre elements del patrimoni natural, i sobre el patrimoni cultural es produeix una millora qualitativa, per tal com s'implementen mesures de protecció del bé immoble i el seu entorn. L'actuació tampoc no comporta afectació respecte del canvi climàtic ni es troba afectada per risc d'inundació.  
  
6. Consideracions jurídiques  
L'Avaluació Ambiental Estratègica és l'instrument de prevenció, establit en la Directiva 2001/42/CE del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. La Directiva s'incorpora al dret intern espanyol mitjançant la Llei 21/2013, de 9 de desembre, d'avaluació ambiental, i al dret autonòmic mitjançant la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP).  
El Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
  
7. Proposta d'acord  
Segons estableix l'article 51.2.b de la LOTUP, d'acord amb els criteris de l'annex VIII d'aquesta llei, el pla especial de protecció de la Torre d'Almudaina no estableix el marc per a projectes i altres activitats subjectes a avaluació d'impacte ambiental; no influeix en altres Planes o programes; no té incidència en el model territorial vigent en el municipi, no afecta elements del patrimoni natural i té incidència positiva en el patrimoni cultural; incideix únicament sobre un àmbit de sòl urbà consolidat per l'edificació, i no està afectat per perillositat d'inundació.  
  
Per tot això, tenint en consideració els informes emesos i l'avaluació realitzada, es pot concloure que el procediment d'avaluació ambiental simplificada és suficient per a determinar que la proposta de pla especial de protecció de la Torre d'Almudaina (Alacant) no presenta efectes significatius sobre el medi ambient.  
D'acord amb allò que s'ha exposat, es resol: Emetre un informe ambiental i territorial estratègic favorable en el procediment simplificat d'avaluació ambiental i territorial estratègica del pla especial de protecció de la Torre d'Almudaina, (Alacant), d'acord amb els criteris de l'annex VIII de la LOTUP, per tal com no té efectes significatius sobre el medi ambient, i, doncs, correspon continuar amb la tramitació d'aquesta d'acord amb la normativa sectorial.  
Si bé la redacció definitiva del pla especial de protecció i l'aprovació han de tindre en compte que:  
1. S'ha de redactar un estudi d'integració paisatgística d'acord amb els criteris indicats en l'informe de 13 de juliol de 2017, del Servei d'Infraestructura Verda i Paisatge, per part d'aquest Servei, on, si calia, s'incorporarien les determinacions que s'hi establisquen a la documentació amb eficàcia normativa del pla especial.  
  
2. S'ha d'ampliar l'àmbit del pla especial de protecció, incloent-hi la totalitat de terrenys compresos entre la carretera CV-708 i el límit urbà nord-oest dins del subàmbit PE-SNU.  
Segons estableix l'article 51.7 de la LOTUP, l'informe ambiental i territorial estratègic perdria la seua vigència i cessaria la producció dels efectes que li són propis si, una vegada publicat en el Diari Oficial de la Comunitat Valenciana no s'haguera procedit a l'aprovació del pla especial de protecció de la Torre d'Almudaina en el termini màxim de quatre anys des que es publicara. En aquest cas, el promotor hauria d'iniciar-ne novament el procediment d'avaluació ambiental i territorial estratègica.  
  
  
Òrgan competent  
La Comissió d'Avaluació Ambiental és l'òrgan competent per a emetre l'Informe ambiental i territorial estratègic a què es refereix l'article 51.2.b de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, de conformitat amb allò que disposa l'article 3.2 del Decret 230/2015, de 4 de desembre, del Consell, pel qual s'aprova el Reglament de l'òrgan ambiental de la Generalitat als efectes d'avaluació ambiental estratègica (plans i programes).  
En vista d'aquests antecedents, la Comissió d'Avaluació Ambiental acorda: Emetre un informe ambiental i territorial estratègic favorable en el procediment simplificat d'avaluació ambiental i territorial estratègica del Pla especial de protecció de la Torre d'Almudaina (Alacant), perquè considere que no té efectes significatius en el medi ambient, amb el compliment de les determinacions que s'inclouen en l'esmentat informe.  
Cal notificar als interessats que, contra la present resolució, atés que no és un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans de defensa que, en dret, s'estimen pertinents.  
Cosa que us notifiquem per fer-vos-en sabedors, i perquè tinga els efectes oportuns.  
Cosa que se certifica amb anterioritat a l'aprovació de l'acta corresponent i a reserva dels termes precisos que se'n deriven, tal com ho autoritza l'article 18.2 de la Llei 40/2015, d'1 d'octubre, de règim jurídic del sector públic.  
  
València, 2 d'agost de 2017.- El secretari de la Comissió d'Avaluació Ambiental: José del Valle Arocas.»  
  
  
«Informe ambiental i territorial estratègic  
Tràmit: avaluació ambiental de la modificació puntual del PGOU Aquarterament Vígil de Quiñones.  
Promotor: Ajuntament de Mislata.  
Autoritat substantiva: Comissió Territorial d'Urbanisme de València.  
Localització: terme municipal de Mislata.  
Expedient: 023 € 2017 € EAE.  
  
La Comissió d'Avaluació Ambiental, en sessió celebrada el 27 de juliol de 2017, va adoptar l'acord següent:  
Vista la proposta de l'informe ambiental i territorial estratègic de la modificació puntual del PGOU Aquarterament Vígil de Quiñones, en els termes següents:  
En data 2 de gener de 2017 ha tingut entrada en el Servei d'Avaluació Ambiental Estratègica de la Subdirecció General d'Avaluació Ambiental i Territorial, una sol·licitud d'inici de l'avaluació ambiental i territorial estratègica de la modificació puntual del Pla General de Mislata, Aquarterament Vígil de Quiñones.  
  
A) Documentació presentada  
La sol·licitud d'inici, remesa pel Servei Territorial d'Urbanisme de València, s'aporta amb el document inicial estratègic, adjunt, amb els continguts de l'article 50 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP). La documentació es presenta en format de paper i digital.  
  
B) Planejament vigent  
El planejament municipal vigent és el Pla General aprovat per la Comissió Territorial d'Urbanisme el 29 de març de 1988. Aquest pla no va ser sotmés a avaluació ambiental.  
Els terrenys objecte d'actuació es consideren sòl urbà dotacional d'ús hospitalari militar.  
  
C) Descripció, objecte i justificació  
L'àmbit correspon a una parcel·la annexa a l'Hospital Militar on es localitzava l'aquarterament Vígil de Quiñones, la superfície de la qual és de 17.115,8 m². El 9 de juny de 2014 la parcel·la va ser desafectada de la destinació militar.  
Es troba en un entorn urbanitzat, que confronta al sud amb el carrer de Sant Antoni, a l'est amb el carrer Dolores Ibárruri, al Nord amb la finca que es desagrega i a l'oest amb l'Hospital Militar.  
La parcel·la originària se subdividirà en dues parts amb la mateixa superfície:  
- Sector A, destinada a l'Ajuntament per a augmentar el sòl dotacional assistencial.  
- Sector B, destinada al Ministeri de Defensa per a l'alienació com a ús terciari i comercial, a fi d'obtindre recursos econòmics que li permeten finançar els plans d'inversió de les Forces Armades. Es destinarà part del sòl a zona verda i aparcaments.  
  
 Sector A Sector B  
Superfície 8.557,9 8.557,9  
Edificabilitat 1 m²t/m²s 1 m²t/m²s  
Alçada 9 m  
Plantes 2  
Parcel·la mínima 1.000 m²  
Soterrani 2 plantes  
  
  
  
  
  
D) Document inicial estratègic: possibles efectes sobre el medi ambient  
Únicament s'ha aportat una alternativa, a més de la 0.  
L'entorn es troba antropitzat per usos urbans.  
En la parcel·la municipal es proposa per part de l'Ajuntament el manteniment dels arbres existents ja que tenen un port adequat per a millorar la qualitat de l'espai urbà. El mur de tancament de la parcel·la es demolirà per a integrar el conjunt en la ciutat. Igualment els edificis existents seran restaurats tot per evitar el seu deteriorament.  
En l'altra parcel·la succeeix el contrari, ja que es vendrà per a ús terciari i es podran demolir les edificacions existents per a crear-ne una de nova.  
Com a mesura de seguiment, únicament es concreta la verificació del compliment del planejament.  
  
E) Consultes  
Per part de la Direcció General d'Avaluació Ambiental la documentació aportada s'ha sotmés a consulta a les següents administracions afectades:  
  
Consulta Informe Administració pública consultada  
12/04/17 Servei Territorial de Medi Ambient (vies pecuàries)  
12/04/17 Direcció General de Cultura i Patrimoni  
 27/04/17 Servei de Planificació de Carreteres  
12/04/17 Servei de Mobilitat  
11/04/17 14/07/17 Subd. G. d'Ordenació del Territori i Paisatge: Servei d'Infraestructura Verda i Paisatge  
 26/07/17 Servei Territorial d'Urbanisme.  
  
  
Nota: els informes rebuts s'han de publicar en la pàgina web www.agroambient.gva.es/eae juntament amb aquest lATE.  
  
  
F) Identificació i valoració dels possibles efectes sobre el medi ambient  
D'acord amb allò que s'ha estipulat en l'article 46.3 de la LOTUP, l'òrgan ambiental i territorial ha de determinar, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, després de la consulta a les Administracions públiques afectades a què es refereixen els articles 48.d I 51.1 de la LOTUP.  
- Paisatge. De conformitat amb el que estableix la LOTUP, el paisatge ha d'actuar com a criteri condicionant en la planificació territorial i urbanística.  
El Servei d'Infraestructura Verda i Paisatge informa que la proposta no requereix l'elaboració d'un instrument de paisatge o la incorporació de criteris paisatgístics addicionals, atés que la proposta ja ha incorporat determinacions rellevants per al manteniment dels elements definidors del paisatge (eliminació del mur perimetral, preservació de l'arbratge o limitació de les altures).  
- Urbanisme. El 26 de juliol de 2017 el Servei Territorial d'Urbanisme de València emet un informe assenyalant que afecta l'ordenació estructural i que l'aprovació definitiva ha de ser autonòmica, i també l'òrgan ambiental.  
A més, des del punt de vista de les seues competències, no ha de tindre efectes significatius en el medi ambient; no obstant això, s'assenyalen una sèrie d'observacions de caràcter urbanístic que han de ser tingudes en compte en fases posteriors del procediment.  
- Infraestructures viàries. La Direcció General d'Obres Públiques, Transport i Mobilitat ha emés un informe desfavorable des del punt de vista de la planificació viària.  
S'assenyala que ha de realitzar-se un estudi de trànsit que garantisca la capacitat dels viaris existents o que no els minore. També ha d'estudiar-se la rotonda de Quart i justificar adequadament la reserva d'aparcament de manera que no col·lapse les dotacions actuals. També assenyala que ha de realitzar-se un estudi de mobilitat.  
- Vies pecuàries. Pel carrer de Sant Antoni discorre la Carrerada de Castella amb una amplària legal de 10 metres i necessària de 3 metres. La regulació d'aquestes vies s'arreplega en la Llei 3/2014, d'11 de juliol, de la Generalitat.  
Un cop realitzada l'anàlisi tècnica de la documentació presentada i consultada la cartografia temàtica de la Conselleria, s'observa que les modificacions proposades no presenten afectacions sobre el medi ambient, ni suposen un canvi del model territorial, per la qual cosa bastaria realitzar el procediment simplificat d'avaluació.  
  
G) Consideracions jurídiques  
L'Avaluació Ambiental Estratègica és l'instrument de prevenció, establit en la Directiva 2001/42/CE del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. La Directiva s'incorpora al dret intern espanyol mitjançant la Llei 21/2013, de 9 de desembre, d'avaluació ambiental, i al dret autonòmic mitjançant la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP).  
El Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
  
H) Proposta d'acord  
Segons estableix l'article 51 de la LOTUP, d'acord amb els criteris de l'annex VIII d'aquesta llei, la modificació puntual avaluada no influeix en altres plans o programes; no té incidència en el model territorial vigent en el municipi, no produeix un increment significatiu en el consum de recursos, consultades respecte d'això les administracions afectades. Es pot concloure que el procediment d'avaluació simplificada és suficient per a determinar que la modificació de Pla no presenta efectes significatius sobre el medi ambient, si bé han d'establir-se condicionants per al desenvolupament dels sectors resultants.  
D'acord amb allò que s'ha exposat, es resol: Emetre un informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual del Pla General de Mislata, Aquarterament Vígil de Quiñones, d'acord amb els criteris de l'annex VIII de la LOTUP, per tal com no té efectes significatius sobre el medi ambient, sempre que es complisquen els condicionants descrits a continuació, prèviament a la seua aprovació definitiva. Corresponent continuar-ne la tramitació d'acord amb la normativa sectorial:  
1) S'ha de realitzar un inventari de l'arbratge existent a fi de determinar quins exemplars s'ha de preservar, els qual cal incloure en la cartografia.  
2) S'haurà d'incorporar en la fitxa del sector l'obligació de conservar l'arbratge indicat en el punt anterior, i també les edificacions existents que es procediran a restaurar, tal com s'ha proposat.  
3) En les mesures previstes per al seguiment s'ha d'incloure la necessitat elaborar l'informe de seguiment, i la seua periodicitat, de conformitat amb el que estableix l'article 56.3 LOTUP.  
4) Prèviament a l'aprovació definitiva s'ha d'atendre allò que s'ha assenyalat en l'informe de la Direcció General d'Obres Públiques, Transport i Mobilitat.  
5) S'han d'incorporar els espais públics i zones verdes que es generen en la infraestructura verda urbana del municipi.  
6) En fases posteriors del procediment han de ser tingudes en compte les indicacions realitzades en l'Informe de 26 de juliol de 2017, del Servei Territorial d'Urbanisme de València.  
Segons estableix l'article 51.7 de la LOTUP, l'Informe ambiental i territorial estratègic perdria la vigència, i cessaria la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera procedit a l'aprovació de la modificació puntual en el termini màxim de quatre anys des que es publicara. En aquest cas, el promotor hauria d'iniciar novament el procediment d'avaluació ambiental i territorial estratègica simplificada de la proposta.  
  
Òrgan competent  
La Comissió d'Avaluació Ambiental és l'òrgan competent per a emetre l'Informe ambiental i territorial estratègic a què es refereix l'article 51.2.b de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, de conformitat amb allò que disposa larticle 3.2 del Decret 230/2015, de 4 de desembre, del Consell, pel qual s'aprova el Reglament de l'òrgan ambiental de la Generalitat als efectes d'avaluació ambiental estratègica (Planes i programes).  
En vista d'aquests antecedents, la Comissió d'Avaluació Ambiental, acorda: Emetre un Informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual del Pla General de Mislata, «Aquarterament Vígil de Quiñones», per considerar que no té efectes significatius en el medi ambient, amb el compliment de les determinacions que s'inclouen en l'esmentat informe.  
Cal notificar als interessats que, contra la present resolució, atés que no és un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans de defensa que, en dret, s'estimen pertinents.  
Cosa que us notifiquem perquè en sigueu sabedors, i perquè produïsca els efectes oportuns.  
Cosa que se certifica amb anterioritat a l'aprovació de l'acta corresponent i a reserva dels termes precisos que se'n deriven, tal com ho autoritza l'article 18.2 de la Llei 40/2015, d'1 d'octubre, de règim jurídic del sector públic.  
  
València, 3 d'agost de 2017.- El secretari de la Comissió d'Avaluació Ambiental: José del Valle Arocas.»  
  
València, 28 d'agost de 2017.- El director general de Medi Natural i d'Avaluació Ambiental: Antonio Marzo i Pastor.